Karjala 1100-luvulla. Kalervon ja Untamon välinen veljesviha johtaa kokonaisen kylän verilöylyyn.
Kalevala: Kullervon tarina (16) – Kino Helios
Karjala 1100-luvulla. Kalervon ja Untamon välinen veljesviha johtaa kokonaisen kylän verilöylyyn. Ainoa eloonjäänyt on Kalervon poikalapsi Kullervo, jonka Untamo päättää kasvattaa omanaan. Varttuessaan Kullervon raaka voima ja kapinallinen luonne tekevät hänestä vaarallisen, ja kyläläiset haluavat päästä hänestä lopullisesti eroon. Kullervo etsii koko elämänsä olemassaololleen ja taidoilleen tarkoitusta. Kun menneisyyden tapahtumat paljastuvat hänelle, on hänen kohtalonsa selvä. Koston tie johdattaa Kullervon kohtaamaan Untamon ja pakottamaan hänet tilille syntiensä kanssa. Kullervon kohtalo on Kalevalan kuuluisimpia. Antti J. Jokisen ohjauksessa isän ja pojan tarina herää vahvasti eloon Pohjois-Karjalan jylhissä kansallismaisemissa. Kullervon roolissa nähdään Elias Salonen ja Untamona Jussi-palkittu Eero Aho. Ikäraja: 16 Kesto: 143 min Ensi-ilta: 16.01.2026 Kieli: suomi Tekstitys: suomi